alexandrainst/scandi-wiki huggingface dataset:
Victor Weisskopf

Victor Frederick Weisskopf () var ein austerriksk-fødd jødisk-amerikansk teoretisk fysikar. 

Weisskopf tok doktorgraden sin i fysikk under Max Born ved universitetet i Göttingen i Tyskland i 1931, og var assistent for Werner Heisenberg og Erik Schrödinger. Han måtte forlate Tyskland i 1932, og oppheldt seg dei neste åra hos L. Landau i Sovjetunionen, hos Niels Bohr i København og Werner Pauli i Zürich. I 1937 reiste han til USA og var professor ved University of Rochester frå 1937 til 1943. I desse åra gjorde Weisskopf fleire store bidrag til utviklinga av kvanteteorien, spesielt innanfor elektrodynamikk. 

Frå 1943 til 1945 var han tilknytt Los Alamos Scientific Laboratory og Manhattanprosjektet for å utvikle den første atombomba, og seinare kjempa han mot spreiing av kjernefysisk arbeid og atomvåpen. Etter andre verdskrigen, slutta Weisskopf seg til fysikk-fakultet ved MIT, der han var professor fram til 1947, utanom perioden 1961-1966, då han var generaldirektør for forskingssenteret CERN i Sveits. 

Weisskopf var med-grunnleggjar og styremedlem for Union of Concerned Scientists. Han vart tildelt Max Planck-medaljen i 1956 og Wolf-prisen i 1981. Han var president for American Physical Society (1960–1961) og American Academy of Arts and Sciences (1976–1979). I 1981 leia Weisskopf ei gruppe på fire vitskapsmenn sende av pave Johannes Paul II for å snakke med dåverande president Ronald Reagan om behovet for å forby bruk av kjernefysiske våpen.

Kjelder
Delar av denne artikkelen bygger på «Victor Weisskopf» frå ,  den 15. april 2013.  
 Victor Frederick Weisskopf. I Store norske leksikon. Henta frå: http://snl.no/Victor_frederick_weisskopf

Bakgrunnsstoff 
 National Academy of Sciences

USA-amerikanske fysikarar
Folk frå Wien
USA-amerikanske kjernefysikarar
Austerrikske fysikarar
USA-amerikanske jødar
Folk tilknytte Manhattanprosjektet
Austerrikske jødar
Medlemmar av United States National Academy of Sciences
Medlemmar av Det sovjetiske vitskapsakademiet
Enrico Fermi-prisen
National Medal of Science
Albert Einstein-medaljen
Wolfprisen i fysikk
Max Planck-medaljen
Fysikarar på 1900-talet
Folk tilknytte CERN
Miliá i Ioánnina

Miliá (gresk Μηλιά) eller Miléa (Μηλέα) er ein landsby og ein tidlegare kommune i periferieininga Ioánnina i Ípiros i Hellas. Miliá inngår frå 2011 som ei kommunaleining i kommunen Métsovo.

Ved folketeljinga i 2011 hadde kommunaleininga Miliá 396 innbyggjarar, som alle budde i tettstaden med same namn.

Referansar 

Milia
Milia
Milia
Egnatía i Ioánnina

Egnatía (gresk Εγνατία) er ein tidlegare kommune i periferieininga Ioánnina i Ípiros i Hellas. Egnatía inngår frå 2011 som ei kommunaleining i kommunen Métsovo.

Referansar 

Egnatia
Egnatia
Mikró Peristéri

Mikró Peristéri (gresk Μικρό Περιστέρι) er ein landsby i periferieininga Ioánnina i Ípiros i Hellas. Mikró Peristéri var hovudsete i den tidlegare kommunen Egnatía, som no er ei kommunaleining i kommunen Métsovo.

Referansar 

Mikro Peristeri
Verknadsstverrsnitt

Verknadsstverrsnitt vert nytta innan kjernefysikk og partikkelfysikk som ei nemning for sannsynet for at ein vekselverknad oppstår. Dette gjev sannsynet for at ein kjernereaksjon vil skje, eller ei statistisk skildring av partikkelspreiing. Tverrsnittet har eining areal, vanlegvis uttrykt i barn.

Partikkelspreiing

For partikkelspreiing skildrar differensielt tversnitt sannsynet for å observere ein spreidd partikkel i ein gjeven kvantetilstand per eining romvinkel. Ein observerer her mengder partiklar per tidseining som blir spreidd innan ei kjegle (fluks per eining romvinkel) viss målet blir bestrålt med ei eining (fluks per eining areal). I figuren er innfallande fluks I, målet T og  er romvinkelen.

  

Og totaltverrsnittet er integralet av det differensielle tverrsnittet over heile kuleflata (romvinkel 4 steradianar):  

Og dersom  er spreiingsretninga får ein:

 

Tverrsnittet blir derfor eit mål på effektivt tverrsnitt som møter dei innkomande partiklane og vert derfor uttrykt i areal, anten i SI-einingar (m²) eller barn (1 b = 10-28m²).

Kjernefysikk
Innan kjernefysikk nyttar ein tverrsnittet for å skildre sannsynet for ei hending. Om ein tenkjer seg at atomkjernane er spreidd jamt utover eit plan (t.d. ein særs tynn folie) vil det vere eit spesifikt sannsyn for at ein punktforma partikkel som blir avfyrt mot planet kjem innanfor ein radius  frå ein atomkjerne. Dersom tettleiken er  kjernar per areal  er dette sannsynet  som er forholdet mellom det totale arealet som blir tatt opp av sirkelflater med radius r rundt kvar kjerne, og det totale arealet. Om ein tenkjer seg at alle partikler som treffer innanfor denne sirkelen vert stoppa, er dette verknadstverrsnittet for ein kjerne. I røyndomen er det berre eit visst sannsyn for interaksjon, men forholdet mellom mengda partiklar som kjem igjennom og det totale gjev eit tverrsnitt som skildrar sannsynet for den aktuelle interaksjonen. Typisk får ein ein reaksjonsrate mellom to partikkeltypar (1 og 2) på forma:

der f1 og f1 er fraksjon av partikkel 1 og 2, n er numerisk densitet, δ12 er 1 for like partiklar og 0 elles(konecker symbol) og  er ein reaktivitet som funksjon av tverrsnitt og snøggleik. Dette fordi tverrsnittet varierer med partikkelenergien (snøggleiken) samt at snøggleiken generelt ikkje er fast men vil ha ein sannsynsfordeling (t.d. Maxwell-Boltzmann for termisk energi):

    der sannsynsfordelinga for snøggleiken

Kjelder
Denne artikkelen bygger på «Tverrsnitt (fysikk)» frå ,  den 15. april 2013. 
 oppgav desse kjeldene:

Bakgrunnsstoff
 and : Scattering Artikler ved  Georgia State University HyperPhysics
IAEA Nuclear Data Services
BNL National Nuclear Data Center
Particle Data Group

Kjernefysikk
Partikkelfysikk
Spreiing
Vladimir Iosifovitsj Veksler

Vladimir Iosifovitsj Veksler () var ein sovjetisk fysikar. Han er særskild kjend for ein banebrytande metode til stabilisering av partikkelbaner i akseleratorar.

Han arbeidde ved Vitskapsakademiets fysiske institutt i Moskva, 1936–56, deretter ved det kjernefysiske forskingsinstitutt i Dubna.

Kjelder

Sovjetiske fysikarar
Sovjetiske kjernefysikarar
Leninprisen
Walter Heitler

Walter Heinrich Heitler () var ein tysk-sveitsisk fysikar. Heitler arbeidde hovudsakleg med kvantemekanikk og skreiv mange vitskaplege avhandlingar, mellom anna Quantum Theory of Radiation frå 1936 som er eit standardverk for kvanteteorien for elektromagnetisk stråling.

Han var privatdosent ved universitetet i Göttingen frå 1929 til 1933, men måtte då reise frå Tyskland på grunn av dei politiske tilhøva der. Fram til 1941 var han stipendiat ved universitetet i Bristol, før han vart professor ved Institute for Advanced Studies i Dublin fram til 1949. Han vart så professor i teoretisk fysikk ved den tekniske høgskulen i Zürich.

Kjelder
 http://snl.no/Walter_heinrich_heitler Walter Heinrich Heitler]. I Store norske leksikon. 

Tyske fysikarar
Sveitsiske fysikarar
Fysikarar på 1900-talet
Medlemmar av Royal Society
Tyske jødar
Max Planck-medaljen
Folk frå Karlsruhe
W- og Z-boson

W- og Z- boson (i lag kalla svake boson eller mellomliggande vektorboson) er elementærpartiklar som formidlar svak kjernekraft. Symbola deira er ,  og . W-bosona har positiv og negativ ladning på 1 elementærladning og er kvarandre sine antipartiklar. Z-bosonet er uladd eller nøytralt og er sin eigen antipartikkel. Dei tre partiklane har alle særs kort levetid med ei halveringstid på kring . Det var ein stor suksess då dei vart oppdaga for det som no vert kalla standardmodellen i partikkelfysikk. 

W-boson er kalla opp etter den svake (weak på engelsk) krafta. Fysikaren Steven Weinberg kalla så den siste partikkelen «Z-partikkel»,, mellom anna fordi han hadde null (zero på engelsk) elektrisk ladning.

Dei to W-bosona er dei mest kjende formidlarane av nøytrinoabsorpsjon og emisjon, og ladninga deira er tilknytt elektron- eller positronemisjon. Z-bosonet er ikkje involvert i absorpsjon eller emisjon av elektron og positron. 

Z-boson er lettast å kjenne att som ein naudsynt teoretisk kraftformidlar når nøytrinoa vert spreidd «elastisk» frå materie, noko som berre kan skje utan at det vert skapt eller absorbert nye, ladde partiklar.

Kjelder
Denne artikkelen bygger på «W and Z bosons» frå ,  den 15. april 2013. 
 oppgav desse kjeldene:

Bakgrunnsstoff
 The Review of Particle Physics, the ultimate source of information on particle properties.
 The W and Z particles: a personal recollection by Pierre Darriulat

Boson
Standardmodellen
Elektrosvak teori
Gauge-boson
Partikkelfysikk
Týmfi i Ioánnina

Týmfi (gresk Τύμφη) er ein tidlegare kommune i periferieininga Ioánnina i Ípiros i Hellas. Týmfi inngår frå 2011 som ei kommunaleining i kommunen Zagóri.

Referansar 

Tymfi
Tymfi
Tsepélovo

Tsepélovo (gresk Τσεπέλοβο) er ein landsby i periferieininga Ioánnina i Ípiros i Hellas. Tsepélovo var hovudsete i den tidlegare kommunen Týmfi, som no er ei kommunaleining i kommunen Zagóri.

Referansar 

Tsepelovo
Wienfilter

Eit wienfilter er eit apparat som utnyttar at partiklar med same elektriske ladning som rører seg rettlinja i eit kombinert elektrisk og magnetisk felt, vinkelrett på kvarandre og på rørsleretninga til partiklane, har same fart, uavhengig av massen deira. Partiklar som har passert wienfilteret og difor har same fart, får ei avbøying i eit magnetfelt som blir gjeve av massen til partiklane. Dette kan utnyttast i massespektroskop.

Kjelder
 wienfilter. I Store norske leksikon. Henta frå: http://snl.no/wienfilter

Massespektrometri
Elektronmikroskopi
Elektro-osmose

Elektro-osmose, òg kalla elektroendosmose eller elektrisk endosmose, er eit fenomen der væske vert tvinga gjennom eit porøst stoff av ei elektrisk kraft. Det vert stundom rekna med til ei gruppe fenomen kalla elektrokinetiske fenomen. Når ei ikkje-leiande væske er i berøring med ein ikkje-leiande fast lekam, som glas, vert det på grensa mellom dei danna eit elektrisk dobbeltlag, som vil seie at væska vert elektrisk ladd i høve til glaset. Om ein legg eit elektrisk felt langs grenseflata, vil væskemolekyla som kan røre seg fritt, gli langs grenseflata, og det oppstår ein straum.

Kjelder
 elektro-osmose. (28.02.2013) I Store norske leksikon. Henta frå: http://snl.no/elektro-osmose

Væskedynamikk
Elektrokjemi
Elektrostatisk linse

Ei elektrostatisk linse er eit elektrostatisk felt som verkar på ein stråle av ladde partiklar på same måte som ei glaslinse verkar på ein lysstråle. Feltet kan vere aksialsymmetrisk, og verknaden vil då svare til verknaden av ei sfærisk glaslinse, eller det kan vere symmetrisk om eit plan og tilsvarar då ei sylinderlinse.

Kjelder
 elektrostatisk linse. (28.02.2013) I Store norske leksikon. Henta frå: http://snl.no/elektrostatisk_linse

Elektrostatikk
Spektroskopi
Emanasjonsteorien for lys

Emanasjonsteorien for lys er ein teori Isaac Newton la fram om at lys blir sendt ut av små partiklar han kalla korpusklar. Teorien vart på byrjinga av 1800-talet gått bort frå til fordel for bølgjeteorien til Christiaan Huygens.

Kjelder
 emanasjonsteorien for lys. (27.02.2013) I Store norske leksikon. Henta frå: http://snl.no/emanasjonsteorien_for_lys

Fysikkhistorie
Tidlegare vitskaplege teoriar
Isaac Newton
Pápingo

Pápingo (gresk Πάπιγκο) er ein landsby og ein tidlegare kommune i periferieininga Ioánnina i Ípiros i Hellas. Pápingo inngår frå 2011 som ei kommunaleining i kommunen Zagóri.

Ved folketeljinga i 2011 hadde kommunaleininga Pápingo 267 innbyggjarar, medan tettstaden med same namn hadde 211 innbyggjarar.

Referansar 

Papingo
Papingo
Papigo
Sentral-Zagóri

Sentral-Zagóri (gresk Κεντρικό Ζαγόρι, Kendrikó Zagóri) er ein tidlegare kommune i periferieininga Ioánnina i Ípiros i Hellas. Sentral-Zagóri inngår frå 2011 som ei kommunaleining i kommunen Zagóri.

Referansar 

Sentral-Zagori
Sentral-Zagori
Vovoúsa

Vovoúsa (gresk Βωβούσα/Βοβούσα) er ein landsby og ein tidlegare kommune i periferieininga Ioánnina i Ípiros i Hellas. Vovoúsa inngår frå 2011 som ei kommunaleining i kommunen Zagóri.

Ved folketeljinga i 2011 hadde kommunaleininga Vovoúsa 115 innbyggjarar, som alle budde i tettstaden med same namn.

Referansar 

Vovousa
Vovousa
Vovousa
Aust-Zagóri

Aust-Zagóri (gresk Ανατολικό Ζαγόρι, Anatolikó Zagóri) er ein tidlegare kommune i periferieininga Ioánnina i Ípiros i Hellas. Aust-Zagóri inngår frå 2011 som ei kommunaleining i kommunen Zagóri.

Referansar 

Aust-Zagori
Aust-Zagori
Miliotádes

Miliotádes (gresk Μηλιωτάδες) er ein landsby i periferieininga Ioánnina i Ípiros i Hellas. Miliotádes var hovudsete i den tidlegare kommunen Aust-Zagóri, som no er ei kommunaleining i kommunen Zagóri.

Referansar 

Miliotades
Energinivå

Eit energinivå er energien til eit system av molekylær storleik eller mindre når systemet er i ein tilstand som ikkje blir endra med tida (ein stasjonær tilstand). Når til dømes eit atom går frå eit energinivå til eit anna og lågare energinivå, sender det ut elektromagnetisk stråling, som gjev opphav til eit linjespektrum. Niels Bohr formulerte den første primitive versjonen av kvantemekanikken i 1913. Frå dette utleidde han energiane i energinivåa til hydrogenatomet, og forklarte vidare bølgjelengdene i mellom anna balmerserien i hydrogenspekteret som ein konsekvens av at energien er bevart. Diskrete energinivå finst òg i atomkjernen. Energinivåa i kjernen har ein storleiksorden kring MeV, og elektromagnetisk stråling som blir sendt ut ved overgang mellom desse vert kalla gammastråling.

Kjelder
 energinivå. (28.02.2013) I Store norske leksikon. Henta frå: http://snl.no/energiniv%C3%A5

Kjemiske eigenskapar
Atomfysikk
Molekylfysikk
Kvantekjemi
Teoretisk kjemi
Berekningskjemi
Spektroskopi
Arto Tiainen

Arto Kasperi Tiainen () var ein finsk langrennsløpar og politikar.

Karriere 

Innanlands vann Arto Tiainen totalt 11 skimeisterskap i karrieren sin. Hans fyrste internasjonale meisterskap var vinter-OL 1956 i Cortina d'Ampezzo, der han gjekk 15 km, og enda som nummer 26. To år seinare deltok han i verdsmeisterskapen i Lahti, der han kom på femteplass på tremila og fjerdeplass på femmila, men tok bronse i stafett. I 1959 og 1960 vann han Lahtisspelen og Svenska skidspelen i Falun fleire gonger.

Under vinter-OL 1960 i Squaw Valley deltok han på 30 km utan vidare suksess. I verdsmeisterskapen 1962 i Zakopane oppnådde han derimot ein fjerdeplass på femmila. Vinter-OL 1964 i Innsbruck vart den beste internasjonale tevlingane i Tiainens karriere. Her vart han nummer 13 på 30 km, tok olympisk bronse på 50 km og tok sølv med det finske stafettlaget på 4 x 10 km. Både i 1964 og 1965 vann han femmila i Holmenkollrenna, og vart i 1965 tildelt Holmenkollmedaljen saman med Arne Kjell Larsen og Bengt Eriksson.

Under ski-VM 1966 i Oslo vann Tiainen sølv på femmila. Han deltok i OL for siste gong under vinter-OL 1968 i Grenoble, men enda som nummer 16 på tremila. Frå 1968 til 1972 var han hovudtrenar for det finske langrennslaget.

Utanfor skikarrieren jobba Tiainen som politimann i Kuopio og St. Michel, og han sat også to månader som representant i den finske riksdagen i 1970.

Kjelder 

 Biografi og statistikk frå Sports-reference.com (Engelsk) 
 Arto Tiainen på fis-ski.com

Bakgrunnsstoff 
 30.01.12: Arto Tiainen, en av de som aldri fikk en internasjonal tittel 

Finske langrennsløparar
Olympiske sølvmedaljevinnarar for Finland
Olympiske bronsemedaljevinnarar for Finland
Vinnarar av Holmenkollmedaljen
Finske deltakarar under vinter-OL 1956
Langrennsløparar under vinter-OL 1956
Finske deltakarar under vinter-OL 1960
Langrennsløparar under vinter-OL 1960
Medaljevinnarar under vinter-OL 1964
Finske deltakarar under vinter-OL 1964
Langrennsløparar under vinter-OL 1964
Finske deltakarar under vinter-OL 1968
Langrennsløparar under vinter-OL 1968
Epitermisk

Epitermisk er eit omgrep som tyder energi over det som svarar til termisk likevekt. 

Det vert særskild nytta om nøytron i ein reaktor. Vanlegvis reknar ein nøytron med ein energi 1-100 eV som epitermiske, men området er ikkje skarpt definert. Ein epitermisk reaktor er ein reaktor basert på fisjon indusert ved epitermiske nøytron.

Kjelder
epitermisk. (27.02.2013) I Store norske leksikon. Henta frå: http://snl.no/epitermisk

Nøytron
Temperatur
European Synchrotron Radiation Facility

European Synchrotron Radiation Facility (ESRF) er eit laboratorium for forsking med synkrotronstråling i Grenoble i Frankrike. Det vart oppretta i 1988. 

Anlegget vart finansierast av 18 europeiske land, mellom dei Noreg. Det blir forska mellom annan innan materialvitskap, faststoffysikk, kjemi og biologi. Kring 600 personar er tilsette ved anlegget, som vert vitja av meir enn 3500 forskarar frå verda over kvart år.

Kjelder
ESRF. (28.02.2013) I Store norske leksikon. Henta frå: http://snl.no/ESRF

Bakgrunnsstoff
 ESRF

Byggverk i Grenoble
Synkrotronstrålingsanlegg
Forskingsinstitutt i Frankrike
Internasjonale forskingssenter
Skipingar i 1988
1988 i Frankrike
Fertilt stoff

Fertilt stoff er eit stoff som når det vert utsett for stråling kan omdannast slik at det blir fissilt og kan nyttast som reaktorbrensel. 

Fertilt stoff som finst i naturen, er 238U (uran) og 232Th (thorium), som ved nøytroninnfanging og den påfølgjande beta-utsendinga går over i høvesvis 239Pu (plutonium) og 233U, som begge fisjonerer etter innfanging av termiske nøytron. Omdanning av fertilt stoff til fissilt stoff føregår i formeiringsreaktorar (breeder-reaktorar). 

Medan ressursane av fissilt stoff er forholdsvis avgrensa, vil ressursane av fertilt stoff med dagens energiforbruk kunne dekke behovet for reaktorbrensel i mange tusen år.

Kjelder
 fertilt stoff. (28.02.2013) I Store norske leksikon. Henta frå: http://snl.no/fertilt_stoff

Fertile stoff
Filmdosemeter

Filmdosemeter er eit dosemeter som består av ein fotografisk film montert i ein lystett haldar. Personell som arbeidde med eller blei utsett for ioniserende stråling bar eit slikt dosemeter. Seinare er denne typen dosemeter ofte blitt erstatta av thermoluminescensdosimeter, aluminiumoksidbaserte dosimeter og elektronisk personleg dosimeter.

Filmdosemeter kan nyttast til å måle gammastråling, røntgenstråling, betapartiklar og nøytronar. 
Filmen vert fjerna og framkalt for å måle strålingsmengda.

Kjelder

 

Dosemeter
Detektorar for ioniserande stråling
Fissil

Fissil eller spaltbar er det at ein atomkjerne når han etter å ha fanga inn eit langsamt nøytron, straks fisjonerer, det vil sei deler seg i to omtrent like tunge delar. 

Fissilt stoff blir nytta som brensel i reaktorar. Den einaste fissile nukliden som finst i naturen er 235U (0,72 % i alle naturlege førekomstar av uran). I uranreaktorar kan ein produsere 233U og 239Pu.

Sjå òg
 Fertilt stoff

Kjelder
 fissil. (28.02.2013) I Store norske leksikon. Henta frå: http://snl.no/fissil

Kjernefysikk
Fissile stoff
Atomvåpen
Marita Moltu

Marita Moltu () er ein norsk politikar for Partiet De Kristne og tidlegare Kristeleg Folkeparti. Frå 31. oktober 2011 var ho kommunalråd i Bergen kommune, nestleiar for oppvekstkomiteen i bystyret og gruppeleiar for Kristeleg Folkeparti si bystyregruppe.  Frå 2. oktober 2015 var ho varaordførar i Bergen kommune. 

Ho var 1. vara for KrF til Bergen bystyre frå 29. oktober 2007 til 1. oktober 2009. Frå 1. oktober 2009 til 31. oktober 2011 møtte ho fast i bystyret og sat i bystyret sin komité for helse og sosial. I mars 2018 melde Moltu seg ut av KrF, og i august inn i Partiet De Kristne.

Yrkesbakgrunnen sin har Marita Moltu frå StatoilHydro.

Marita Moltu er gift med Tomas Martin Moltu, tidlegare byråd for barnehage og skule i Bergen, som også har vore aktiv i KrF.

Kjelder

Lokalpolitikarar i Bergen
Politikarar frå Partiet Dei Kristne
KrF-politikarar i Hordaland
Tomas Martin Moltu

Tomas Martin Moltu () er ein norsk politikar frå Partiet Dei Kristne og før dette Kristeleg Folkeparti. Han var byråd for skule og barnehage i Bergen frå 2007 til 2009. Moltu var leiar for Bergen Kristeleg Folkeparti frå 2010 til 2011, og i perioden 2005-2008. I 2016 meldte han overgang til Partiet Dei Kristne.

Yrkesbakgrunnen sin har Tomas Moltu frå StatoilHydro, no Equinor, med kontrakar, innkjøp og strategi. Han er gift med Marita Moltu.

Moltu er utdanna Master of Management (BI) og cand. mag frå Universitetet i Bergen.

Kjelder

KrF-politikarar i Hordaland
Byrådar i Bergen
Believe Tour

Believe Tour er den andre konsertturnéen til den kanadiske plateartisten Justin Bieber, lansert for å støtte det andre studioalbumet hans, Believe.  Turnéen starta i september 2012 og han vil spele 124 konsertar i Nord-Amerika, Europa, Midtausten, Afrika, Oseania og Asia.

Bakgrunn
Turnéen vart annonsert 23. mai 2012 då Bieber var gjest på The Ellen DeGeneres Show. Same dag vart konsertdatoene for USA og Canada annonsert. Då Bieber starta på turnéen ville det verte den største i verda. Konsertane i Storbritannia vart annonsert i juli 2012, og det vart forventa at han ville halde konsertar i Asia, Australasia, Sør-Amerika, Sør-Afrika og Midtausten ein gong i 2013.

Prøvane starta seint i juli 2012 i Long Beach Arena i Long Beach i California i USA. Bieber og crewet hans skulle kvar dag i fleire dagar gjennomføre ti timar med prøvar ettersom han meinte at han hadde mykje å påvise av di mange har vore kritisk til karrieren hans.

Turnéen vart ein suksess i USA og mange konsertar vart selde ut på under ein time. Konserten på Madison Square Garden vart truleg seld ut på berre 22 sekund. I august vart det gjennomført eit søk på Internett for å finne dansarar til turnéen.

Turnéen starta i Jobing.com Arena i Glendale i Arizona i USA. Premieren skapa overskriftar av di Bieber vart sjuk på scena. Framføringane av «Out of Town Girl» og «Beauty and a Beat» vart avbrot då Bieber kasta opp både på og bak scena.

Turnéen vart avyst på grunn av fleire problem under konserten i Tacoma Dome i Washington i USA.
Etter konserten tvitra Bieber at hans personlege datamaskin og kamera vart stolen under konserten. Mange fans langa ut mot arenaen, medan andre trudde det var ei bløff. Tre dagar etter konserten hadde musikkvideoen til singelen «Beauty and a Beat» Vevo-premiere og videoen startar med teksten: «I oktober 2012 vart tre timar med personlege opptak stolen fra musikaren Justin Bieber. Opptaka vart ulovleg lasta opp av ein anonym bloggar». Mange medium rapporterte at tyveriet måtte vere ein bløff for å få merksamd rundt videoen. Managementet til Bieber seier framleis at opptaka vart stjålen.

Opningsnummer
 Carly Rae Jepsen (Nord-Amerika og Europa, ukjend dato)
 Cody Simpson (Nord-Amerika og Europa, ukjend dato)
 The Wanted (Canada og USA, 2012)
 Jaden Smith  (Storbritannia) 
 Honey Honorata Skarbek  (Polen) 
 Neon Dogs   (Tyskland) 
 The Saturdays
 MainStreet  (Nederland) 
 Robin Packalen (Noreg)

Turnédatoar

Cancellations and rescheduled shows

Kjelder

Fotnotar

Konsertturnéar i 2012
Konsertturnéar i 2013
Justin Bieber-konsertturnéar
Norske passasjerar ombord på RMS «Titanic»

Dette er ei fullstendig liste over norske passasjerar ombord på RMS «Titanic» på den katastrofale jomfruturen frå Southampton til New York via Cherbourg og Queenstown.

Av dei 2223 passasjerane på «Titanic» var 31 norske statsborgarar. 28 av dei reiste  på 3. klasse, ein på 2. klasse og to på 1. klasse. Dei fleste av nordmennene gjekk ombord i Cherbourg.

Kjelder

Titanic-forliset
Forboden overgang

Ein forboden overgang er ein overgang mellom to tilstandar i eit kvantemekanisk system, som eit molekyl, eit atom eller ein atomkjerne, som ikkje er i samsvar med første ordens utrekningar. I formell fysikk tyder dette at prosessen ikkje kan skje via den mest effektive (elektrisk dipol) ruta. Sjølv om overgangen formelt sett er «forboden», er det eit lite sannsyn for at dei kan skje spontant, om eit atom eller eit molekyl hamnar i ein anslått tilstand. Meir presist kan ein sei at det er eit visst sannsyn for at eit anslått atom vil gjere ein forboden overgang til eit lågare energinivå per tidseining. Per definisjon er dette sannsynet mykje lågare enn at det vil gjere ein «lovleg» overgang. Derfor vil ein overgang frå eit høgare energinivå til eit lågare nesten alltid skje via ein lovleg overgang (eller t.d. via kollisjonar) enn at det skjer via ein forboden overgang.

Kjelder
Denne artikkelen bygger på «Forbidden mechanism» frå ,  den 16. april 2013.  
 

Kvantekjemi
Spektroskopi
Astronomisk spektroskopi